Bad Griasboch im Rottoi
Bad Griasboch im Rottoi (amtli: Bad Griesbach im Rottal) is a Stod im Niedabayerischn Landkroas Bassa. Da Kurort liegt im Niedabayerischn Bäderdreieck.

Geografie

Geografische Log 

Bad Griasboch im Rottoi liegt in da Planungsregion Donau-Wald an da Grenz zum Landkroas Rottal-Inn. Da Kurort liegt 25 km sidwestli vo Bassa, 20 km sidli vo Veizhof, 20 km estli vo Pfarrkirchen und 10 km neadli vo Rotthalmünster.

Stodgliedarung 

De Gmoa Bad Griasboch im Rottoi hod 105 Ortstei:

Es gibt de Gemarkung Bad Griasboch im Rottoi, Buchet, Grieskirchen, Karpfham, Reutern, Sankt Salvator und Weng.

Nochboagmoana 

Gmoasom mid Bad Füssing und Bad Birnbach buidt Bad Griasboch im Rottoi des Niedabayerische Bäderdreieck.

Gschicht 

A easchte urkundliche Eawähnung findt de „Burg Griesbach“ ums Joar 1076.

1802 is Griasboch Sitz vo oam Landgericht worn.

De Stodeahebung vo Griasboch is am 2. Septemba 1953 eafoigt. De Gebietsreform in Bayern hod am 1. Jenna 1972 de Eihgmoanung vo de Gmoana Karpfham, Reutern, St. Salvator und Wenig brocht.

Therme 

Scho 1973 is de Stod ois stootli oneakonnta Luftkurort ausgwiesn worn. 1977 is a kommunois Kurmittlhaus eaeffnet worn. 1979 is de stootliche Oneakennung vo de drei Thermalquejn eafoigt, den Nomansgeban vom Dreiquejnbad. 1985 hods Innenministerium da Stod Griasboch fian Bereich vom Thermalzentrum an Titl Heilbad valiehn. Um Vawexlunga z vameidn, is 2000 mid da Oneakennung vom offiziejn Titl Bad fias gsomte Stodgebiet des Thermalgebiet, wejches voamois seit 1985 alloa 'n Titl Bad Griasboch trong hod, in Bad Griasboch-Therme umbenennt worn. Unta Eihheimischn is jedoch de Bezeichnung ois Kurgebiet ibli. De im Kurgebiet im Joar 1973 easchlossna drei Quejn Nikolausquej, Marienquej und Karlsquej san bis zu 60 °C worm und kema aus bis zu 1522 Meta Tiaf.

Seitm 5. Jenna 2000 trogt de Stod an Nomanszuasotz Bad.

Ausgliedarunga 

Am 1. Jenna 1982 san Gebietstei mid domois uma 40 Eihwohna on an Moakt Ortenburg obtretn worn.

Eihwohnaentwicklung 

De Entwicklung vo de Bevejkarungszoin is in Bad Griasboch longsom, owa stetig valaffa. De Entwicklung im Oanzlna:

*31. Dezemba

Bad Griasboch nimmt unta de 38 Gmoana vom Landkroas Bassa hinta de Städt Veizhof (2014: 16.053), Pocking (2014: 15.076) und Hauzenberg (2014: 11.564) an vieatn Rong eih.

Beleg 

Ort im Landkreis Passau